ᱢᱟᱸᱫᱽᱥᱚᱨ

ᱢᱟᱸᱫᱽᱥᱚᱨ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱟᱞᱣᱟ ᱴᱚᱴᱷᱟ ᱨᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱢᱟᱸᱫᱽᱥᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱢᱟᱨᱮ ᱯᱟᱥᱩᱯᱟᱛᱤᱱᱟᱛᱷ ᱢᱚᱱᱫᱤᱨ ᱫᱚ ᱢᱟᱸᱫᱽᱥᱚᱨ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ	

ᱚᱛᱱᱚᱜ
ᱢᱟᱸᱫᱽᱥᱚᱨ ᱦᱚᱱᱚᱛ ᱫᱚ ᱟᱡᱟᱜ ᱯᱟᱪᱮ ᱰᱤᱵᱤᱡᱚᱱ, ᱱᱤᱭᱟᱹ ᱩᱡᱽᱡᱮᱱ ᱠᱚᱢᱤᱥᱱᱚᱨ ᱰᱤᱵᱤᱡᱚᱱ ᱠᱷᱚᱱ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱚᱧᱮ ᱯᱨᱚᱡᱮᱠᱥᱚᱱ ᱵᱮᱱᱟᱣᱟ ᱾ ᱱᱚᱣᱟ ᱚᱥᱟᱨ ᱨᱮᱱᱟᱜ ᱥᱚᱢᱟᱱ ᱒᱓᱐ ᱔᱕' ᱕᱐" ᱠᱚᱧᱮ ᱟᱨ ᱒᱕᱐ ᱒' ᱕᱕" ᱠᱚᱧᱮ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱟᱨ ᱞᱟᱸᱡᱤᱴᱭᱩᱰ ᱛᱟᱞᱟ ᱨᱮ ᱗᱔᱐ ᱔᱒' ᱓᱐" ᱥᱟᱢᱟᱝ ᱟᱨ ᱗᱕᱐ ᱕᱐' ᱒᱐"  ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ 

ᱦᱚᱱᱚᱛ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱟᱭᱤᱡᱽ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱠᱚᱧᱮ  ᱠᱷᱚᱱ ᱮᱛᱚᱢ ᱫᱷᱟᱨᱤᱡ ᱑᱔᱒ ᱠᱤᱞᱚᱢᱤᱴᱚᱨ (᱘᱘ ᱢᱤᱞ) ᱟᱨ ᱥᱟᱢᱟᱝ ᱠᱷᱚᱱ ᱯᱟᱪᱮ ᱫᱷᱟᱨᱤᱡ ᱑᱓᱔ ᱠᱤᱞᱚᱢᱤᱴᱚᱨ (᱗᱗ ᱢᱤᱞ) ᱫᱷᱟᱨᱤᱡ ᱟᱴᱮᱫ ᱟᱠᱟᱱᱟ ᱾ ᱒᱐᱐᱑ ᱥᱟᱞ ᱨᱮ ᱑,᱑᱖,᱔᱘᱓ ᱦᱚᱲ ᱮᱞ ᱥᱟᱶ ᱜᱩᱴ ᱚᱥᱟᱨ ᱵᱤᱥᱟᱹᱨ ᱕,᱕᱒᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱑᱓᱒ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,ᱢᱟᱸᱫᱽᱥᱚᱨ ᱨᱤᱱ ᱦᱚᱲ ᱮᱞ ᱑᱔᱑,᱔᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱠᱚᱲᱟ ᱦᱚᱲ ᱮᱞ ᱗᱒,᱓᱗᱐ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱛᱤᱨᱞᱟᱹ ᱦᱚᱲ ᱮᱞ ᱖᱙,᱐᱙᱘ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱘᱙᱘ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱮᱢᱚᱜᱼᱟ ᱛᱟᱦᱮᱸᱫ ᱾ ᱢᱟᱸᱫᱽᱥᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱖.᱗% ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱰᱮᱦᱮᱨ ᱛᱟᱦᱮᱸ ᱠᱟᱱᱟ: ᱠᱚᱲᱟ ᱟᱜ ᱥᱮᱪᱮᱫ ᱙᱒.᱗᱔% ᱛᱟᱦᱮᱸ ᱠᱟᱱᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱐.᱖᱐% ᱛᱟᱦᱮᱸ ᱠᱟᱱᱟ ᱾ ᱑᱕,᱗᱒᱑ (᱑᱑.᱑%) ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾

ᱦᱮᱡ ᱥᱮᱱ ᱰᱟᱦᱟᱨ
ᱥᱚᱲᱚᱠ
ᱢᱟᱸᱫᱽᱥᱚᱨ ᱫᱚ ᱟᱡᱽᱢᱮᱨᱼᱞᱮᱵᱚᱲ (ᱤᱱᱫᱚᱨ) ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱙  ᱥᱟᱶ ᱥᱟᱶ ᱢᱚᱦᱩᱼᱱᱤᱢᱚᱪ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱓᱑ ᱔ ᱞᱮᱱ ᱨᱚᱰ ᱨᱮ ᱢᱮᱱᱟᱜᱼᱟ ᱾

ᱨᱮᱞᱣᱮ
ᱢᱟᱸᱫᱽᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱪᱤᱛᱛᱚᱲᱜᱚᱲᱼᱨᱚᱛᱞᱟᱢ ᱴᱨᱮᱠ ᱨᱮ ᱢᱮᱱᱟᱜᱼᱟ ᱟᱨ ᱰᱟᱵᱽᱞᱭᱩ ᱨᱮᱱᱟᱜ ᱨᱚᱛᱞᱟᱢ ᱨᱮᱞ ᱰᱤᱵᱤᱡᱚᱱ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾ ᱢᱮᱱᱟᱜ ᱦᱟᱱᱛᱟᱨᱟ ᱱᱚᱣᱟ ᱤᱞᱮᱠᱴᱨᱤᱯᱷᱤᱞᱰ ᱴᱨᱮᱠ ᱠᱟᱱᱟ ᱾ ᱱᱤᱛᱚᱜ ᱢᱟᱸᱫᱽᱥᱚᱨ ᱠᱷᱚᱱ ᱟᱹᱰᱤ ᱜᱟᱱ ᱴᱨᱮᱱ ᱢᱮᱱᱟᱜᱼᱟ ᱾ ᱢᱟᱸᱫᱽᱥᱚᱨ ᱨᱮ ᱢᱩᱢᱵᱟᱭ, ᱫᱤᱞᱞᱤ, ᱦᱟᱭᱫᱽᱨᱟᱵᱟᱫᱽ, ᱠᱚᱞᱠᱟᱛᱟ, ᱡᱚᱭᱯᱩᱨ, ᱱᱟᱛᱷᱩᱫᱣᱟᱨᱟ, ᱳᱠᱷᱟ, ᱟᱡᱽᱢᱮᱨ, ᱩᱫᱚᱭᱯᱩᱨ, ᱟᱜᱽᱨᱟ, ᱠᱚᱨᱟ, ᱤᱱᱫᱚᱨ, ᱩᱡᱽᱡᱮᱱ, ᱵᱷᱚᱯᱟᱲ, ᱦᱚᱨᱫᱟ, ᱨᱚᱛᱞᱟᱢ, ᱪᱤᱛᱛᱚᱲᱜᱚᱲ, [ᱩᱱᱮ, ᱵᱟᱸᱜᱽᱞᱳᱨ ᱥᱚᱦᱚᱨ, ᱢᱮᱭᱥᱩᱨ, ᱥᱩᱨᱚᱛ, ᱚᱦᱢᱚᱫᱟᱵᱟᱫᱽ ᱞᱟᱹᱜᱤᱫ  ᱥᱚᱡᱷᱮ ᱴᱨᱮᱱ ᱢᱮᱱᱟᱜᱼᱟ ᱾ ᱱᱟᱜᱽᱯᱩᱨ, ᱨᱟᱢᱮᱥᱚᱨᱚᱢ, ᱵᱤᱡᱚᱭᱣᱟᱰᱟ, ᱪᱮᱱᱱᱟᱭ, ᱤᱱᱫᱚᱨ, ᱢᱚᱦᱩ ᱾ ᱢᱟᱸᱫᱽᱥᱚᱨ ᱠᱷᱚᱱ ᱥᱮᱱᱚᱜᱟᱦ ᱢᱩᱬ ᱴᱨᱮᱱ ᱢᱮᱱᱟᱜᱼᱟ :-

ᱧᱮᱞ ᱡᱚᱝ ᱴᱷᱟᱶ

ᱥᱟᱹᱠᱷᱭᱟᱹᱛ


ᱛᱷᱚᱠ:ᱥᱤᱧᱚᱛ ᱨᱮ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ